O‘zbekiston Turkmaniston orqali yuklarni tranzit yuborishga ruxsat oldi

2022-yil 1-iyundan boshlab, xorijiy davlatlar transport vositalariga Turkmaniston hududi orqali tranzit yuk tashuvlarini amalga oshirishga ruxsat etildi. Bu haqda O‘zbekiston Transport vazirligi xabar berdi.

Xorijiy davlatlar transport vositalari haydovchilari mamlakat hududi orqali quyidagi yo‘nalish bo‘ylab tranzit harakatlanadi: O‘zbekiston bilan chegaradagi Farap (“Olot” o‘tkazish punkti) va Eron bilan chegaradagi “Saraxs” o‘tkazish punktlari orqali.

Xorijiy davlatlar transport vositalari haydovchilari Turkmaniston davlat chegarasini kesib o‘tishda tranzit tashuvini amalga oshirish jarayonini rasmiylashtirish uchun zarur bo‘lgan barcha hujjatlarni maxsus sanitar ishlovdan o‘tkazish uchun taqdim etishlari shart.
Turkmaniston hududi bo‘ylab tranzit tashuv yuk avtotransport vositalarining tashkiliy jamlanmasi (“avtokolonna”)da harakatlanish orqali amalga oshiriladi. O‘zbekiston va Eron chegarasidan 1 kilometr masofada yuk avtotransport vositalarining tashkiliy jamlanmasi tuziladi. Bunda yuk avtotransport vositalarining tashkiliy jamlanmasi tuzish soat tonggi 08:00 dan boshlanadi.
Yuk avtotransport vositalarining tashkiliy jamlanmasi yo‘l politsiyasi maxsus mashinalari kuzatuvi ostida harkatlanadi. Harakat davomida haydovchilarga to‘xtash va avtotransport vositasi kabinasidan chiqish taqiqlanadi.
Yuk avtotransport vositalarining tashkiliy jamlanmasi harakati davomida haydovchilarning dam olishi, transport vositalariga texnik xizmat ko‘rsatish, yonilg‘i quyish, zarur oziq-ovqat mahsulotlarini olish uchun maxsus belgilangan avtoturargohlarda to‘xtash ko‘zda tutilgan.
Harakat davomida nosozlik yoki boshqa muammo yuzaga kelgan taqdirda tegishli transport vositasi jamlanmadan ajratiladi. Bunday vaziyatda ichki ishlar organlari hodimlari Turkmaniston avtomobil transporti agentligi bilan birgalikda yuzaga kelgan muammoni hal qilishda amaliy yordam ko‘rsatadi.
Mamlakat hududi bo‘ylab tranzit yuk tashuvlari quyidagi talab va shartlarga rioya etgan holda amalga oshiriladi:
Avvalroq O‘zbekiston—Turkmaniston chegarasida avtotashuvchilar uchun o‘rnatilgan bir qator cheklovlar bekor qilingandi. Unga ko‘ra, Farap—Olot o‘tkazish punktlari orqali kuniga kamida 500 ta yuk avtotransport vositalarining harakatlanishini ta’minlashga kelishib olingan.
 O‘zbekiston va Turkmaniston o‘rtasida suv xo‘jaligi masalalarida o‘sishga xizmat qiladigan hujjat imzolandi